Il-Palazz tar-Reġina Josette Bickle taħt GonziPN - u l-ministru responsabbli mill-Intern Carm Mifsud Bonnici kien ukoll appuntat ukoll Leader of the House. It-taħwid isteriku li għaddej minnu l-PN bħalissa kien ikun divertenti li kieku mhawnx lis-stabilita' tal-pajjiż fin-nofs. L-aħħar mossa ta' Gonzipn li juża l- leader of the house l-ġdid, Carmelo Mifsud Bonniċi biex itawwal iż-żmien għad-dibattitu forsi Franco Debono jikkonverti kienet mossa li turi żewġ affarijiet; li Gonzipn moħħu fl-istabbilita' tal-partit u jiġi jaqa' u jqum mill-istabbilita' tal-pajjiż; u li minflok jaġevola lil Franco biex forsi jressqu lejh, aktar jinsultah billi jpoġġi ministru sfiduċjat u nkompetenti bħal Carmelo Mifsud Bonniċi bħala leader of the house wara li jeħodlu ftit mill-ministeru tiegħu . Bħalma qal Franco stess il-bieraħ, Gonzi għandu ħabta jkompli jippremja lil min hu fallut u jsawwat lil min verament jixtieq li l-PN jirranġa u joffri tmexxija soda lill-pajjiż. Dan it-taħwid qiegħed jinfirex qisu fjamma f'nofs il-qasab niexef u laqat ukoll il-paġni tal- facebook ta' Jeffrey Pulliċino Orlando u Jesmond Mugliett li qed jikkumbattu l-ħdura kbira li baqgħet tobżoq fuqhom Daphne Caruana Galizia. F'intervista qasira fuq il-One News, Mugliette qal ċar u tond li ma jistax jifhem kif din qed titħalla tgħajjar lilu u lill- backbenchers oħrajn bħala nies ta' karattru dubjuż. Anke Jean-Pierre Farruġia laqqgħata mingħand il-paġna mimlija mħabba u mogħdrija Kattolika ta' Peter Darmanin fejn qalulu li ħasbu li anke hu kien se jwaqqa' l-gvern u li jmissu jitlob skuża lil Gonzi talli ħadha kontrieh. Forsi l-agħar inċident kien dak ta' Austin Gatt li bħas-soltu dejjem isibu f'nofs xi kontroversja. Dan għajjar lil Franco miġnun waqt li kien qiegħed ikellem lill-kanvassers f'Tal Pieta'; u dan għamlu fl-istess ġurnata li Gonzi u Cachia Caruana kien qalu li l-attakki personali kontra min ma' jaqbilx mal-partit iridu jieqfu. Inċident li juri biċ-ċar it-taħwid u l-kaos li ħakem il-PN bħalissa fejn jidher li hemm battalja b'Richard Cachia Caruana u n-nies tiegħu li jobżqu l-ħdura u fazzjoni oħra tal-PN aktar liberali li jixtiequ li kieku Franco Debono jittieħed aktar bil-mod. Min-naħa tiegħu, Franco qed ikompli juri kemm hu bniedem ta' prinċipju li ħadd ma jagħmillu l-bżieq fuq imnieħru u kkummenta li d-diskors tal-Prim Ministru fejn qal li għandhom jieqfu l-attakki kontrieh huma ntenżjonati biex jipproteġu lil Gonzi stess għax jaf li tilef il-kredibilita' billi ħalla n-negozjanti tal-ħdura jibqgħu għaddej bil-kampanja moqżieża tagħhom għal tant snin. Jekk il-PN ħaseb li għax tawwal iż-żmien biex jittieħed vot ta' sfiduċja, l-opinjoni pubblika u Franco Debono se jduru favorihom, żgur li għarralhom bl-ikrah għax illum qed juri li l-partit għaddej minn gwerra ċivili kemm t'idjoloġija u ta' personalitajiet li se tħalli effett negattiv dejjiemi fuq il-partit
Gwerra Ċivili fil-PN!